open-index/open-wikipedia-markdown huggingface dataset:
Ventimiglia

**Ventimiglia** er ein by og ein kommune i provinsen Imperia i Liguria-regionen, heilt vest i Italia. Kommunen har i kring 24&nbsp;000 ibuarar og eit areal på 54 km². Kystbyen Ventimiglia ligg ved Liguriahavet, sju kilometer frå grensa mot Frankrike i vest.

Ventimiglia ligg på den italienske rivieraen, med jarnbane 130 kilometer sørvest for Genova. Byen ligg kring ei lita hamn ved munninga av elva Roia, som deler bykjernen i to.

Byen er over 2000 år gammal, og rik på historiske minne.

## Kjelder

**Denne artikkelen bygger på «[[:en:Ventimiglia|Ventimiglia]]» frå ,  den 18. juli 2013.*
Albenga

**Albenga** er ein by og ein kommune i provinsen Savona i Liguria-regionen i Italia. Kommunen har i kring 24&nbsp;000 ibuarar og rår over eit areal på 36,5 km². Kystbyen Albenga ligg ved Liguriahavet, på den italienske rivieraen.

Næringslivet er mykje basert på turisme, lokal handel og jordbruk. Albenga består av fem grender; San Fedele, Lusignano, Campochiesa, Leca, Bastia og Salea.

## Kjelder


**Denne artikkelen bygger på «[[:en:Albenga|Albenga]]» frå ,  den 18. juli 2013.*  


## Bakgrunnsstoff

*
Lekhidari

**Lekhidari** (georgisk ლეხიდარი *Lekhidari*) er ei elv i kommunane Tsqaltubo og Tqibuli i Georgia. Ho er ei sideelv til Rioni frå venstre og har opphavet sitt i fjellkjeda Nakerali, 1330 meter over havet.

## Kjelder

**Denne artikkelen byggjer på «[[:ka:ლეხიდარი|ლეხიდარი]]» frå ,  den 18. juli 2013.*
Diego Rivera

**Diego María de la Concepcíon Juan Nepomuceno Estanislao de la Rivera y Barrientos Acosta y Rodríguez** () var ein meksikansk målar frå byen Guanajuato. Han er særleg kjend for å ha måla ei rad store og monumentale  bilete i offentlege bygningar, både i og utanfor Mexico. Rivera var gift med, mellom andre, målaren Frida Kahlo.

### Liv og gjerning
Rivera reiste i unge år til Paris for å få innblikk i nye kunstretningar. Han busette seg i bydelen Montparnasse, der venen Amedeo Modigliani portretterte han i 1914. I Paris vart han særleg inspirert av kubismen.

Tidleg på 1920-talet vende Rivera tilbake til Mexico. Allereie i 1921 gjekk han i gang med å måle freskoar i offentlege bygningar. I bileta sine synte han fram det meksikanske folkelivet og den stadeigne historia. Særleg merksemd retta han mot folkeoppstandane, dei meksikanske tema sette han oftast inn i ein kritisk, politisk samanheng. Stilen hans henta impulsar frå realisme og førkolumbiansk-mesoamerikansk kunst og kombinerte desse på ein original måte.

Politisk engasjerte Rivera seg i den kommunistiske rørsla. Han reiste til Moskva, men der vart han utvist grunna sin anti-sovjetiske ståstad i mange spørsmål. I 1929 vende han tilbake til Mexico og gifta seg med den 22-år gamle Frida Kahlo.

Frå 1930 til -33 laga Rivera ei rad freskoar i USA. Desse skildra i fyrste rekke livet i den industrielle verda. I 1933 opplevde han at freskoen *Man at the Crossroads* (*Mennesket ved skiljevegen*) i Rockefeller Center i New York City vart teke ned. Biletet vart fjerna etter oppstyr over at Vladimir Lenin var portrettert i freskoen. Den negative omtalen førte til at han ikkje fekk måle ein bestilt fresko til Verdsutstillinga i Chicago. Harm og audmjuka vende han i desember 1933 tilbake til Mexico.

Nokre få år etter at kona, Frida Kahlo, tok livet sitt i 1954, fekk Rivera påvist ei sjeldan form for kreft og døydde 24. november 1957. Han er gravlagd i Panteon de Dólores i Mexico-byen.

## Kjelder

**Denne artikkelen bygger på «[[:da:Diego Rivera|Diego Rivera]]» frå ,  den 18. juli 2013.*
Atlantic Club Ridge

**Atlantic Club Ridge** (Vrah Atlantitsjeski Klub) er ein rygg med ei høgd opp mot 161 m på Hurd Peninsula aust på Livingston Island i Antarktis. I vest ligg ryggen oppom South Bay nord for Johnsons Dock og i sør grensar han til den nedre delen av Contellbreen, i aust til foten av Balkan snømark som fell ned mot Krum Rock og i nordvest til Sea Lion Tarn. Ryggen er snøfri om sommaren.

Den bratte nordsida av ryggen er knytt til Hesperides Hill til eit 52 meter høgt skard. Til minne om personane som organiserte dei bulgarske ekspedisjonane til Antarktis frå 1993 til 1996, vart namnet Atlantic Club opphavleg gjeve i 1994 til ein isbre i nærleiken, men sidan denne alt hadde eit spansk namn (Glaciar Contell), vart namnet overført til denne ryggen.

Ryggen er 600 meter lang og 350 meter brei og går frå nordaust til sørvest. Han ligg 730 m søraust for Hespérides Point, 950 m sørvest for Sinemorets Hill og 1,29&nbsp;km nordvest for det høgaste punktet på Charrúa Ridge (333&nbsp;moh).

Ryggen vart kartlagd i detalj av spanske Servicio Geográfico del Ejército i 1991.

## Sjå òg
* Bulgarske namn i Antarktis
* Antarctic Place-names Commission

## Kjelder
* SCAR Composite Gazetteer of Antarctica.
Bowles Ridge

**Bowles Ridge ** (Hrebet Bowles) er den sentrale ryggen aust på Livingston Island. Ryggen strekkjer seg 6,5&nbsp;km frå aust til vest og er 1,5&nbsp;km brei. Toppen av ryggen er Mount Bowles som har ei høgd på 822 moh og ligg 9,77&nbsp;km nordvest for Great Needle Peak, 6,08&nbsp;km nordvest for Mount Friesland, 8,77&nbsp;km aust-nordaust for St. Kliment Ohridski-basen og 9,5&nbsp;km vest for Miziya Peak.

*Bowles Ridge* grensar til Kaliakrabreen og Strumabreen i nord, til Perunikabreen i vest og sørvest og til Huronbreen i søraust og aust. Han er knytt til Friesland Ridge i Tangra Mountains via Wörner Gap, til Hemus Peak via Dimov Gate og til Melnik Ridge via Yankov Gap.

Ryggen er kalla opp etter Mount Bowles.

## Sjå òg
*Montana Bluff

## Kjelder

**Denne artikkelen bygger på «[[:en:Bowles Ridge|Bowles Ridge]]» frå ,  den 18. juli 2013.* 
*** oppgav desse kjeldene:*
Burdick Ridge

**Burdick Ridge** er ein rygg med ei høgd opp mot 773&nbsp;moh på Livingston Island i Sør-Shetlandsøyane. Han strekkjer seg 1,9&nbsp;km mellom Orpheus Gate i søraust og Rezen Saddle i nordvest, og grensar til Perunikabreen i nordaust og Balkan snømark i sørvest. Han har fått namn etter det høgaste punktet, Burdick Peak.

Han vart først klatra av bulgararen Kuzman Tuhtsjijev frå St. Kliment Ohridski-basen i løpet av sommaren 1993–94.

## Bakgrunnsstoff
* SCAR Composite Antarctic Gazetteer.
Ullandhaug skule

**Ullandhaug skule** er ein ungdomsskule i bydelen Bekkefaret i Stavanger kommune. Per august 2025 hadde skulen 320 elevar, med fire parallelle klassar på alle trinn. Rektor ved skulen er Unni Iversen.

Avgangselevane ved Ullandhaug skule hadde i skuleåret 2005/2006 eit karaktersnitt på 3,73.

I mai kvart år arrangerer skulen *Ullandhaugstafetten* der lag frå alle ungdomsskulene i kommunen er invitert.

## Kjelder
Kontinentet

**Kontinentet** er ei nemning for fastlandet i Europa, det vil seia landmassane bortsett frå Dei britiske øyane, middelhavsøyane og andre øyar. I nordisk samanheng held ein ofte også Den skandinaviske halvøya utanfor definisjonen.

## Historie
Under Napoleonskrigane innførte Napoleon kontinentalblokaden (fransk *blocus continental*), også kalla kontinentalsystemet, fastlandsblokaden eller fastlandssperringa, der han prøvde hindra Storbritannia i å driva handel med Kontinentet.

## I kulturen

«Kontinental» kan brukast om ulike omgrep knytt til Kontinentet, til skilnad frå britisk eller skandinavisk bruk.
På engelsk har ein til dømes hatt omgrepet *Continental Sunday* om sundagar ein bruke til offentlege forlystingar og ikkje religiøse syslar, og *contintal quilt* om fylte dyner til forskjell frå teppe eller quiltar.

I hotellsamanheng nytter ein omgrepet «kontinental frukost» om eit måltid av bakevarer som croissant, bagett og brød,  smør, syltetøy og kanskje ost eller skinke til. Han skil seg frå ein varm engelsk frukost.

«Kontroll på Kontinentet» er tittelen på ein song av Kaizers Orchestra, frå albumet *[[Ompa til du dør]]*.


Europa Prima Pars Terrae in Forma Virginis.jpg|Kart med lekamleggjering av Kontinental-Europa som *[[Europa regina]]* ('Dronning Europa') frå 1582. Den øvste armen til figuren har påskrifta «Da-na». Høgare på bildet finst påskrifta «Norvegia» ('Noreg' på latin). 
Europe As A Queen Sebastian Munster 1570.jpg|*Europa regina*-kart (Sebastian Munster, 1570), utan Skandinavia og Dei britiske øyane, men som inkluderer *[[Ottomansk Bulgaria|Bulgaria]], [[Scythia]], [[Moscovia]]* og *[[Tartaria]]*. Sicilia er teikna i grepet til Europa, i form av ei *[[globus cruciger]]*.


## Sjå òg
* Kontinent

## Kjelder

## Bakgrunnsstoff
Charrúa Ridge

**Charrúa Ridge** er ein isfri klipperik rygg med ei høgd opp mot 333 moh langs nordaustkysten av Johnsons Dock på Hurd Peninsula på Livingston Island i Sør-Shetlandsøyane i Antarktis. Han er smal og stupbratt og strekkjer seg 700 m i ein vest-nordvest til aust-søraust retning. Han er knytt til  Castillo Nunatak via Charrúa Gap. Han ligg oppom Contellbreen i nord, South Bay i vest, Johnsons Dock i sørvest og Johnsonsbreen i sør. Han dannar eit kjent landemerke i området mellom den spansk antarktisbasen Juan Carlos I og den bulgarske antarktisbasen St. Kliment Ohridski.

Fjellet er kalla opp etter «Charrúa», eit av skipa under den argentinske antarktisekspedisjonen i 1947–48, og namnet «Monte Charrúa» vart nedskrive på argentinske marinekart frå 1954. 

Toppen av ryggen ligg vest for Krum Rock, 2,9&nbsp;km vest for Castillo Nunatak og 2,5&nbsp;km nordvest for Napier Peak. 

## Kjelder
* SCAR Composite Gazetteer of Antarctica.
*
Hesperides Hill

**Hesperides Hill** (Halm Hesperides) er ein rygg like nord for Atlantic Club Ridge på Hurd Peninsula, aust på Livingston Island i Sør-Shetlandsøyane i Antarktis. Åsen ligg oppom kysten av South Bay nord for Johnsons Dock i sørvest, og Bulgarian Beach i nordaust og grensar i sørvest til Sea Lionbreen. Ryggen strekkjer seg 420 m sør-søraust til nord-nordvest og er 250 m brei og smalnar inn mot nord-nordvest. Hesperides Hill har to høgder, 94 og 63 moh, sistnemnde oppom Hespérides Point. Åsen er snøfri om sommaren er kalla opp etter Hespérides Point.

Toppen ligg 690 m sørvest for Sinemorets Hill og 510 m nordvest for Atlantic Club Ridge.

## Kjelder
*Composite Antarctic Gazetteer.
Melnik Ridge

**Melnik Ridge** (Melnishki Hrebet) er ein smal rygg med ei høgd opp mot 696 m aust på Livingston Island i Sør-Shetlandsøyane i Antarktis som grensar til Kaliakrabreen i nord og vest, og Strumabreen i sør, og er knytt til Bowles Ridge av det 575 meter høge Yankov Gap. Ryggen er 2,2&nbsp;km lang i aust-vest-retninga, med Sliven Peak og Etropole Peak, og toppen Melnik Peak heilt i vest. Sørsida er delvis snøfri. 

Melnik er namnet på ein by sør i det vestlege Bulgaria.

## Kjelder
* SCAR Composite Antarctic Gazetteer.
* L.L. Ivanov, Livingston Island: Tangra Mountains, Komini Peak, west slope new rock route; Lyaskovets Peak, first ascent; Zograf Peak, first ascent; Vidin Heights, Melnik Peak, Melnik Ridge, first ascent, *The American Alpine Journal *, 2005, 312-315. ISSN 0065-6925
Peshev Ridge

**Peshev Ridge** (Peshev Rid) er ein halvmåneforma rygg sentralt i Tangra Mountains som strekkjer seg 2 km langs nordaustkysten av Brunow Bay og søraust for Macybreen på Livingston Island i Sør-Shetlandsøyane i Antarktis. Austenden består av St. Naum Peak (620 moh) som er skild frå Balchik Ridge i aust av Starosel Gate. Ryggen vart kalla opp etter Dimitar Pesjev (1894–1973), som redda mange jødar i Bulgaria under Holocaust.

Den sentrale toppen på ryggen, Peshev Peak ligg 4,91&nbsp;km sørvest for Great Needle Peak (Falsa Aguja), 4,1&nbsp;km sør for Lyaskovets Peak, 4,28&nbsp;km sør for Simeon Peak og 3,68&nbsp;km nordaust for Needle Peak.

## Kjelder
* SCAR Composite Gazetteer of Antarctica.
Urvich Wall

**Urvich Wall** er ein smal, isfri og halvmåneforma rygg med ei høgd opp mot 121 m på Livingston Island i Sør-Shetlandsøyane i Antarktis og grensar til Nedelya Point i nord og Rish Point mot søraust. Han har ei lengd på 6,7&nbsp;km og er opp mot 400 m brei og ligg mellom Byers Peninsula i vest og Rotch Dome i aust.

Ryggen er kalla opp etter mellomalderfestninga Urvitsj i fjellet Plana i Bulgaria.

## Kjelder
* Urvich Wall. SCAR Composite Gazetteer of Antarctica.
Interstellar Boundary Explorer

**Interstellar Boundary Explorer** (**IBEX**) er ein NASA-romsonde som kartlegg grensa mellom solsystemet og det mellomstellare rommet. Han blei skoten opp 19. oktober 2008.

Sonden har ein storleik lik eit vanleg busshjul. Han byrja oppskytinga si frå Kwajalein-atollen i Marshalløyane ombord i eit fly som bar med seg ein Pegasus-rakett. Pegasus-raketten vart sleppt frå flyet og tok IBEX ut i verdsrommet der ein rakettmotor som IBEX sjølv har plasserte sonden i ein sterkt elliptisk jordbane.

## Kjelder

* ''NASA - IBEX Q and A'' - NASA
* ''Launch''  - frå offisiell heimeside
Basilika

**Basilika** er kyrkjebygg av halltypen, førebiletet til alle kristne kyrkjebygg. 
Ordet stammar frå gresk *basilike [oikia]*, ‘kongeleg [hus]'.

## Historikk
Den fyrste kristne basilikaen vart bygt på 300-talet i Roma. Tre av dei fire patriarkalkyrkjene i Roma; Peterskyrkja, Laterankyrkja (den eldste, bygt 314-318)) og *San Paolo fuori le Mura* høyrde til kristendomens fyrste basilikaer, samtlege innvigde på 320-talet.

### Arkitektur
Det arkitektoniske førebilete for basilikaen var det romerske forvaltningsbygget, med si oppdeling i midtskip med klerestorium og med sideskip skilt frå midtskipet av kolonnader. Heilt inn på 1800-talet var det idelet for det kristne rommet. 

Det langsmale rommet i ein basilika vert avrunda med eit halvsirkelforma utbygg, absid, som har koret som motsvar i gotikken.  På ein ekte basilika reiser midtskipet seg over sideskipa slik at vindaugsopningar vert i romma mellom midtskip og sideskip.

## Basilika i kanonisk meining
Basilika er også ein kyrkjerettsleg term. Han vert nytta om kyrkjebygg som av historiske eller andre grunnar har ein særskild status i den katolske verda. Desse kyrkjene er vanlegvis unnatekne frå den ordinære kyrkjelege jurisdiksjonen.

Særlege viktige er dei fire hovudbasilikaene (*basilicae maiores*) i Roma: Laterankyrkja, Peterskyrkja, *San Paolo fuori le Mura* og *Santa Maria Maggiore*. Andre kjende basilikaer i kanonisk meining er til dømes Basilica di San Francesco d'Assisi i Assisi og basilikaen Sacré-Cœur i Paris.

## Kjelder


**Denne artikkelen bygger på «[[:sv:Basilika|Basilika]]» frå ,  den 19. juli 2013.*
Nordre Nordmøre Billag

**Nordre Nordmøre Billag** (**NNB**) var eit billag med hovudkontor og verkstad på Aure på Nordmøre. NNB vart stifta på slutten av 1950-talet og gjekk i 1987 saman med Kristiansund-Frei Billag og Smøla Billag til Nordmøre Trafikkselskap (NTS). NNB dreiv både person- og godstransport. Dei hadde fleire busstypar: rutebussar, skåpbilar og kombinertbussar. Forutan fleire personruter lokalt i Aure køyrde dei faste ruter til Kristiansund. Ei anna oppgåve var transport av skuleborn.
Søndre Enningdalen kyrkje

**Søndre Enningdalen kyrkje** er ei langkyrkje frå 1956 i Halden kommune i Østfold fylke. Byggverket er i tre og har 100 plassar. Tilkomst til staden er via fylkesveg 22.

Det har stått kyrkjer på staden — som ligg berre eit par kilometer frå grensa til Sverige —  sidan mellomalderen, men i 1793 vart ny kyrkje oppført ved Prestebakke. Likevel vart den gamle kyrkjegarden halden i hevd, og i 1950-åra kom det ny kyrkje på *Kirkebøen*.

Skrivemåten varierer: Namnet vert skrive med eller utan «Søndre» og i ubestemt eller bestemt form (Enningdal / Enningdalen). Somme omtalar kyrkja framleis som kapell, sjølv om ho offisielt vert kalla kyrkje. Også det lokale fellesrådet er inkonsekvent. Den offisielle skrivemåten, som vart vedteken av bispedømmerådet i 2010, er «Søndre Enningdalen kirke». Namnet «Enningdal kirke» vert elles ofte nytta i "eldre" litteratur om Prestebakke kyrkje.

Altartavla vart måla av Anna Vigen (1869–1954) frå garden Vigen ved Kornsjø. Ei altartavle frå ei av dei tidlegare kyrkjene står i dag i Nössemark kyrkje på svensk side av grensa.

## Referansar

## Bakgrunnsstoff
* 
* 
* Lokalhistoriewiki – Enningdalen kirke
* Kirkesøk – Søndre Enningdal kirke 
* Idd og Enningdalen historielag – Enningdalen kapell 
*
Prestebakke kyrkje

**Prestebakke kyrkje** er ei langkyrkje frå 1795 i Halden kommune i Østfold fylke. Byggverket er i tre og har 225 plassar.

Dette er hovudkyrkja i Enningdalen sokn. Kyrkjestaden var tidlegare der Søndre Enningdalen kyrkje står no, og det er lett å blande dei to kyrkjene saman. Då ny kyrkje skulle byggjast i 1793, vart kyrkjestaden flytta til Prestebakke, men den gamle kyrkjegarden vart halden i hevd, og i 1950-åra vart så Søndre Enningdalen kyrkje bygd.

Prestebakke kyrkje er lafta og kom under tak i 1793, som ein ser av årstalet på vindfløya. Kyrkja vart vigsla i 1795.

Altartavla har eit bilete av krossfestinga, og somme trur ho vart måla av Eggert Munch. Preikestolen er på alder med kyrkja. Døypefonten er av kleberstein og stammar truleg frå ei tidlegare stavkyrkje.

Ved og i kyrkja var det kampar mellom norske og svenske styrkar 10. juni 1808, og kyrkja har framleis kulehol i veggene. Dei falne i slaget vart lagde i ei fellesgrav på kyrkjegarden, og ein minnebauta vart reist til hundreårsdagen.

Tilkomst til staden er via fylkesveg 101.

## Fotnotar

## Bakgrunnsstoff
* 
* 
* Idd og Enningdalen historielag om kyrkja 
* 
* Lokalhistoriewiki – Prestebakke kirke
* Kyrkjesøk – Prestebakke kirke, Enningdal 
*
Pliska Ridge

**Pliska Ridge** (Vrah Pliska) er ein rygg med tre toppar og ei høgd opp mot 667 meter over havet aust på Livingston Island i Sør-Shetlandsøyane i Antarktis. Den sentrale og høgaste toppen, Pliska Peak, ligg 2,48&nbsp;km aust-nordaust for Willan Nunatak (449 m), 1,81&nbsp;km søraust for Burdick Peak (773 m, toppen av Burdick Ridge), 3,53&nbsp;km sør-sørvest for Mount Bowles, 3,68&nbsp;km vest-sørvest for Kuzman Knoll og 3,61&nbsp;km nordvest for Mount Friesland. Ryggen er 1,6&nbsp;km lang og 500 m brei, og strekkjer seg frå aust til vest. Sørsida er stupbratt. Han er isdekt utanom somme område på austtoppen og grensar i nordvest til Orpheus Gate, i nord til toppen av Perunika Glacier, i aust til Nesebar Gap, og i sør og vest til Huntress Glacier. 

Han vart først klatra av bulgararane Ljubomir Ivanov frå Camp Academia den 18. desember 2004.

Pliska er namnet på ein busetnad nordaust i Bulgaria som på 600-talet vart hovudstad i Det første bulgarske riket.

## Kjelder

* SCAR Composite Antarctic Gazetteer.
Teres Ridge

**Teres Ridge** (Hrebet Teres) er ein rygg med ei høgd på 330 m som strekkjer seg 2&nbsp;km frå nord til sør and 1,2&nbsp;km frå aust til vest nær Siddons Point ved kysten av Hero Bay på Livingston Island i Sør-Shetlandsøyane i Antarktis oppom Tundzhabreen i sørvest og Saedinenie snømark mot søraust og aust. Ryggen er isfri i nordaust og nord. 

Ryggen er kalla opp etter den thrakiske kongen Teres I (480-440 fvt.).

Ryggen ligg 2,3&nbsp;km søraust for Siddons Point, 10,5&nbsp;km vest for Leslie Hill, 10,7&nbsp;km vest-nordvest for Hemus Peak, 9,8&nbsp;km nordvest for Rezen Knoll og 9,5&nbsp;km nord for Sinemorets Hill.

## Kjelder

* SCAR Composite Antarctic Gazetteer.
Anggun

**Anggun Cipta Sasmi** (), kjend som **Anggun**, er ein indonesisk-fransk songar, skodespelar og låtskrivar. 

## Diskografi
### Studioalbum
* *Dunia Aku Punya* (1986)
* *Anak Putih Abu Abu* (1991)
* *Nocturno* (1992)
* *Anggun C. Sasmi... Lah!!!* (1993)
* *Snow on the Sahara* (1997)
* *Chrysalis (album)* (2000)
* *Luminescence (album)* (2005)
* *Elevation (Anggun album)* (2008)
* *Echoes (Anggun album)* (2011)

## Bakgrunnsstoff
* Offisiell heimeside
** Anggun på YouTube
Gustave Doré

**Louis Christophe Paul Gustave Doré** (), kjend som **Gustave Doré**, var ein fransk illustratør, målar og bilethoggar. Doré var mykje godt sjølvlærd og arbeidde som illustratør frå han var 16 år gammal. Han bidrog med illustrasjonar til om lag 90 bøker, derimellom ei bibelutgåve i 1866, Dante Alighieris *[[Den guddommelege komedie]]* og bøker av Lord Byron, Miguel de Cervantes, François Rabelais og Honoré de Balzac. Han arbeidde etterkvart også med måleri og i sine siste år som bilethoggar.

## Liv og gjerning
Doré var fødd i Strasbourg, og hans fyrste illustrerte forteljing kom på trykk då han var femten år gammal. I Paris byrja han å arbeide som litteraturillustratør. Dorés oppdrag omfattar verk av Rabelais, Balzac, John Milton og Dante. I 1853 vart han spurd om å illustrere avdøde Lord Byron sine verk. Etter det oppdraget fekk han fleire oppdrag hos britiske forleggjarar, også ein biletbibel på engelsk. Doré illustrerte også ei utgåve av Edgar Allan Poes diktsyklus *The Raven*.

Dorés engelske bibel (1866) vart ein stor suksess. Året etter biletbibelen kom ut, stillte han ut mange av arbeida sine i London. I 1869 foreslo Blanchard Jerrold å samarbeide med Doré for å lage eit omfattande portrett av London. Doré skreiv under på eit femårsprosjekt med utgjevarane Grant & Co, der han forplikta seg til å vere i London tre månader om året. Årleg fekk han utbetalt £10 000 for arbeidet, ein kolossal sum for ein teiknar. Boka, *London: A Pilgrimage*, med 180 gravaringer, kom ut i 1872. *London: A Pilgrimage* vart ein suksess, og Doré mottok oppdrag frå andre britiske utgjevarar. Verket vart likevel mislikt av samtidige kritikere. Nokre kritikarar var misnøgd med at Doré såg ut til å fokusere på fattigdommen i London. Doré vart skulda av *Art Journal* for å «oppfinne heller enn å kopiere». *Westminster Review* hevda at «Doré lagar skisser der dei simpleste og mest vulgære særprega er tydelege». 

Mellom Dorés seinare arbeid er *Rime of the Ancient Mariner* Samuel Taylor Coleridge, *Det tapte paradis* av John Milton, *The Idylls of the King* og *The Works of Thomas Hood* av Alfred Tennyson og *Den guddommelege komedie* av Dante. 

Doré heldt fram å illustrere bøker til han døydde i Paris i 1883. Han er gravlagd på Père Lachaise.

## Kjelder

**Denne artikkelen bygger på «[[:nb:Gustave Doré|Gustave Doré]]» frå ,  den 20. juli 2013.*  
 

## Bakgrunnsstoff

*Dorés bildebibel fra 1866 med 230 illustrasjoner (Nettutstilling fra Statsarkivet i Bergen)
Montebelluna

**Montebelluna** er ein by og ein kommune i provinsen Treviso i Veneto-regionen i Italia, 109 meter over havet. Kommunen har i kring 31&nbsp;000 ibuarar og har eit areal på 49 km². 

Montebelluna er særleg kjend for produksjon av sko og sportsklede. Multinasjonale firma som Geox har hovudkontor i byen, medan Fila har utviklingsavdelinga si på staden. 

## Kjelder

**Denne artikkelen bygger på «[[:en:Montebelluna|Montebelluna]]» frå ,  den 20. juli 2013.*
Riccione

**Riccione** er ein by og ein kommune i provinsen Rimini i regionen Emilia-Romagna i Italia. Byen ligg ved Adriahavet, åtte kilometer søraust for provinshovudstaden Rimini. Kommunen har i kring 36&nbsp;000 ibuarar og eit areal på 17 km². 

Sidan 1930-åra har Riccione vore eit mykje nytta reisemål i sommarmånadene. Ei seks kilometer lang badestrand var sentral for framveksten av turismen i Riccione.

## Kjelder

**Denne artikkelen bygger på «[[:en:Riccione|Riccione]]» frå ,  den 20. juli 2013.*
Bakshev Ridge

**Bakshev Ridge** er ein ulendt, klipperik rygg på Rugged Island utanfor vestkysten av Byers Peninsula på Livingston Island i Sør-Shetlandsøyane i Antarktis som strekkjer seg 900 m søraust til nordvest. Det høgaste punktet er 210 moh. og ligg 800 meter aust for San Stefano Peak, 1,1&nbsp;km vest for Vund Point og 1,5&nbsp;km nordvest for Radev Point.

Ryggen er kalla opp etter Petar Bogdan Baksjev (1601–1674), ein katolsk erkebiskop i Sofia som skreiv fleire tidlege historiske skrifter om Bulgaria, publisert i 1667.

## Kjelder
* Bakshev Ridge. SCAR Composite Gazetteer of Antarctica.
Semundseth

**Semundseth** er ei grend på austsida av Foldfjorden. Det er fem gardar der, men det bur folk berre på fire av dei. Fylkesveg 682 går forbi.
Rokke kyrkje

**Rokke kyrkje** er ei langkyrkje frå 1100-talet i Halden kommune i Østfold fylke. Byggverket er i stein og har 120 plassar. Arnstein Arneberg stod for ei større restaurering med gjenopning i 1966. Kyrkja har glasmåleri av Borgar Hauglid frå 1968.

Tilkomst til staden er via fylkesveg 22.

## Bakgrunnsstoff
* 
* 
* 
* 
* Lokalhistoriewiki – «Rokke kirke»
*
Tistedal kyrkje

**Tistedal kyrkje** (tidlegare *Tistedal kapell*) er ei langkyrkje frå 1865 i Halden kommune i Østfold fylke. Byggverket er i teglstein og har 250 plassar.

Kyrkja vart teikna av stadsingeniør Gustav Blom Kielland, og ansvarleg for murararbeidet var Gunder Johnsen. 

Kyrkja har glasmåleri i vindauga både i skipet og i koret. Biletet i altartavla vart måla av Laura Schultz i 1925 og syner Jesusbarnet i krubba med Maria og dyra rundt.

På kyrkjegarden står eit gravkapell frå 1928 (arkitekt: Martin Enger).

## Referansar

## Bakgrunnsstoff
* 
* 
* 
* Kyrkjesøk – «Tistedal kirke» 
* Lokalhistoriewiki – «Tistedal kirke»
*
Erling Olsen

**Erling Olsen** () var ordførar i Leikanger kommune 1983-1987. Han var den fyrste ordføraren frå Arbeidarpartiet i kommunen.
Olsen både fekk vervet frå og gav det vidare til høgremannen Ola A Vestrheim.

Erling Olsen var opphavleg frå Kulen i Vågsøy.
Han var kontorfunksjonær i sitt yrkesaktive liv.

## Kjelder
Bra

**Bra** er ein by og ein kommune i provinsen Cuneo i regionen Piemonte i Italia. Kommunen har i kring 30&nbsp;000 ibuarar og ei flatevidd på 59&nbsp;km². Byen, som ligg 285 meter over havet, ligg 50&nbsp;km sør for Torino og 50&nbsp;km nordaust for provinshovudstaden Cuneo.

Produksjon av ost er ei større næring i Bra, heimstaden til ostetypen bra. Annakvart år vert ein stor ostefestival arrangert i byen. Bra er fødebyen til aktivisten Carlo Petrini, grunnleggjaren av Cittàslow/Slow Food-rørsla; organisasjonen har også hovudkontoret sitt i byen.

## Kjelder

**Denne artikkelen bygger på «[[:en:Bra|Bra]]» frå ,  den 20. juli 2013.*
Blandingshund

**Blandingshund** (også kalla **bastard**, **kjøter** eller **gatemix**) er ein hund som ikkje høyrer til ein bestemt rase, men er ei tilfeldig eller ønskt kryssing av ulike rasar eller andre blandingshundar.

Ønskte blandingar av rasehundar kan få namn som er ei blanding av rasenamna, til dømes kan ein kalla blanding av  amerikansk cocker spaniel og cavalier king charles spaniel «cockalier» eller golden retriever og puddel «goldendoodle» (sisteleddet av engelsk *poodle*).

## Bakgrunnsstoff
Chivasso

**Chivasso** er ein by og ein kommune i provinsen Torino i regionen Piemonte i Italia. Kommunen har i kring 27&nbsp;000 ibuarar og eit flatemål på 51,3 km². Byen ligg på sørbreidda av Po, 183 meter over havet, nær åmotet mellom sideelva Orco og Po. Chivasso ligg om lag 20 kilometer aust-nordaust for provinshovudstaden Torino.

Chivasso-katedralen er bygt på 1400-talet. 

## Kjelder

**Denne artikkelen bygger på «[[:en:Chivasso|Chivasso]]» frå ,  den 21. juli 2013.*
Orbassano

**Orbassano** er ein by og ein kommune i provinsen Torino i regionen Piemonte i Italia. Kommunen har i kring 23&nbsp;000 ibuarar og eit flatemål på 22,1 km². Byen ligg 273 meter over havet, om lag 15 kilometer sørvest for provinshovudstaden Torino.

Forskningsvadelinga til bilprodusenten Fiat held til i Orbassano.

Hausten 1693 møttest franske, spanske og savoiiske styrkar til eit stort slag ved Orbassano.

## Kjelder


**Denne artikkelen bygger på «[[:en:Orbassano|Orbassano]]» frå ,  den 21. juli 2013.*  


## Bakgrunnsstoff

*
Tortona

**Tortona** er ein by og ein kommune i Alessandria i regionen Piemonte i Italia. Kommunen har i kring 28&nbsp;000 ibuarar og eit flatemål på 99,3 km². Byen ligg på austbreidda av Scrivia, 122 meter over havet. Tortona ligg om lag 20 kilometer aust for provinshovudstaden Alessandria.

Tortona er ein industri- og handelsby.

Byen vart grunnlagt kring 120 fvt, men staden var bygt før den tid. 

## Kjelder

**Denne artikkelen bygger på «[[:en:Tortona|Tortona]]» frå ,  den 21. juli 2013.*
Mondovì

**Mondovì** er ein by og ein kommune i provinsen Cuneo i regionen Piemonte i Italia. Kommunen har i kring 23&nbsp;000 ibuarar og ei flatevidd på 87,3 km². Byen, som ligg på ein åsrygg, 395 meter over havet, er delt opp i ulike bydelar, alt etter når dei vart bygt.

Mondovì vart grunnlagt i 1198 av overlevande etter ein øydelagd landsby, samt folk frå ein nærliggjande landsby. 

## Kjelder

**Denne artikkelen bygger på «[[:en:Mondovì|Mondovì]]» frå ,  den 21. juli 2013.*
Cervia

**Cervia** er ein by og ein kommune i provinsen Ravenna i regionen Emilia-Romagna i Italia. Kommunen har i kring 29&nbsp;000 ibuarar og dekker ei flatevidd på 82,2 km². Byen ligg ved Adriahavet og er ein badeby med stor turisme.

## Kjelder

**Denne artikkelen bygger på «[[:en:Cervia|Cervia]]» frå ,  den 21. juli 2013.*
Immanuels kyrkje

**Immanuels kyrkje** er ei krosskyrkje frå 1833 i Halden kommune i Østfold fylke. Bygginga tok til i 1828 etter teikningar av Christian H. Grosch. Kyrkja ligg sentralt i Halden sentrum.

Kyrkja er i oppført tegl og har 900 plassar. Stilen er seinempire. Dåverande riksantikvar Nils Marstein har kalla Immanuelskyrkja i Halden for det viktigaste enkeltmonumentet blant dei mange kyrkjebygga til Grosch. Vidare har han omtala kyrkja som «empirens sakrale hovedverk i Norge».

## Inventar
Altaret har ein Kristusfigur frå 1833 utført av Johan Niclas Byström. Preikestolen er av tre og er teikna av arkitekten. Også døypefonten er av Grosch. Han er laga av støypejern.

Det er fem lysekroner i kyrkja, alle frå 1837. Kyrkja har ein del eldre kyrkjesølv, blant anna ei vinkanne frå 1707 og ein kalk med disk og lokk frå 1739.

## Kjelder

----
**Denne artikkelen bygger på «[[:nb:Immanuels kirke|Immanuels kirke]]» frå ,  den 21. juli 2013.*  
 

## Bakgrunnsstoff
* 
* 
* 
* 
* Kyrkjesøk – Immanuels kirke 
* Lokalhistoriewiki – Immanuels kirke
* Artemisia.no – Immanuels kirke
*
Franciscus

**Franciscus**, **Franciskus** eller **Franziskus** er eit latinsk mannsnamn danna som eit tilnamn med tydinga 'den franske' eller 'franksmann'. Den kvinnelege forma av namnet er Francisca/Franciska, medan ulike lokale variantar av namnet er Francesco, Fransisco, François, Francis, Frans og Franz.

Namnet er kjend gjennom den heilage Frans av Assisi (Franciscus på latin), og har tradisjonelt hatt namnedag på festdagen hans den 4. oktober. 

## Kjende namneberarar
* Frans av Assisi (Franciscus på latin)
* Franciscus Patricius (1529–1597), veneziansk filosof og forskar
* Franciscus Vieta (François Viète, 1540–1603), fransk jurist og matematikar
* Franciscus Gomarus (1563–1641), nederlandsk teolog
* Franciscus Cornelis Donders (1818–1889t), nederlandsk fysiolog
* Pave Frans (Franciscus på latin)

**Etternamn:**
* James Franciscus (1934-1991), amerikansk skodespelar

## Sjå og
*Fransiskanarordenen

## Kjelder
*Francis, behindthename.com
Willoch

**Willoch** er eit slektsnamn som kan visa til:

* Slekta Willoch, ei norsk slekt med aner frå Skottland (Witloch, Withlock)

* Kåre Willoch (f. 1928), norsk politikar og statsminister
** Regjeringa Willoch
* Sigurd Willoch (1903-1991), norsk kunsthistorikar
Vestsmølens slip og motorverksted

**Vestsmølens slip og motorverksted** vart stifta på Råket på Smøla i 1913/1914 og produserte båtmotorar. Produksjonen var liten og gjekk for det meste til lokale fiskebåtar. Føretaket nytta merkenamnet **Vestsmøl**.

## Motorar
Ein tidleg type, kalla «Grønvik-motoren», hadde ei effekt på 4 hk. I perioden fram til 1928/1929 vart det produsert berre 15 slike motorar. Den fyrste av desse motorane står no på Smøla museum. 

Ein ny serie glødehovudmotorar på 11 og 15 hk vart produsert fram til 1946. Men produksjonen var framleis liten, med berre 15 stk på 11 hk og 16 stk på 15 hk. Då motorproduksjonen vart lagt ned gjekk føretaket over til å produsera kvalharpunar, og heldt fram med det til føretaket vart nedlagt i 1959.

## Referansar
Hållåfjellet

**Hållåfjellet**, som sume kallar *Ertvågsfjellet* eller *Tjønnlifjellet*, er eit 652 m høgt fjell på Ertvågsøya. Det ligg litt aust for Grendafjellet og søraust for Lichhatten. Mellom Hållåfjellet og Lichhatten ligg Hålåråa og Seterlia.
George av Cambridge

**George Alexander Louis** () er ein britisk prins og det eldste barnet til prins William av Wales og hertuginne Catherine av Cambridge. Han er den andre i Den britiske tronfylgja, etter far Prins William, hertug av Cambridge.

## Kjelder


**Denne artikkelen bygger på «[[:en:Prince George of Cambridge|Prince George of Cambridge]]» frå ,  den 27. april 2018.*  


## Bakgrunnsstoff
Friedrich Overbeck

**Johann Friedrich Overbeck** () var ein tysk målar, teiknar og illustratør, fødd i Lübeck. Bileta hans viser hovudsakleg historiske og religiøse motiv. Saman med mellom andre Peter von Cornelius og Franz Pforr skapte han målargruppa nasarenane.

## Liv og gjerning
Far hans var borgarmeister i Lübeck. Sjølv reiste han frå heimbyen i mars 1806 for å studere ved kunstkademiet i Wien. På den tid vart kunstakademiet leia av Heinrich Füger, ein målar som hadde gått i lære hos den franske nyklassistiske målaren Jacques-Louis David.

Under studiane tok Overbeck til å harmast over det han opplevde som mangel på ånd og religiøsitet i dei tema om læremeistrane valde ut. Sjølv søkte han mot ein kristlegsinna kunst, mot kunstutrykk frå tida før det han såg som øydeleggande påverknad frå sein-renessansen av. Samtidige kunstretningar vraka han og let seg i staden rettleie av tidlege renessansemålarar opp til og med Rafael.

Etter fire år og stigande motsetningar mellom Overbeck og gruppa hans, vart han utvist frå kunstakademiet i 1810. Han reiste då til Roma, med seg hadde han det halvferdige lerretsmåleriet *Kristi inngang i Jerusalem*.

Resten av livet arbeidde Overbeck for det meste i Roma. Omkring seg hadde han likesinna målarar i Peter von Cornelius, Wilhelm von Schadow og Philipp Veit. Dei fann seg hus i det gamle fransiskanar-klosteret San Isidoro. Med tida fekk dei tilnamnet nasarenane. Rettesnora for dei var hardt arbeid og heilagt levevis. Dei heldt seg strengt til den målemåten og dei framstillingane av den enkle naturen, og samstundes seriøse biletkunsten, som Perugino, Pinturicchio, Francesco Francia og den unge Rafael hadde nytta. Karakteristisk for stilen er edel ide, presisjon og skarp strek, samt skolastisk komposisjon. Lys, skugge og farge vart ikkje nytta for å skape ynde, men for at sjåaren lettare skulle nærme seg motivet. I 1813 gjekk Overbeck over til katolisismen.

Gjennombrotet for Overbeck kom i 1817, etter ei utstilling av verka hans i Roma. Han fekk då, saman med Cornelius, Veit og Schadow, i oppdrag å måle huset til den rike, prøyssiske sendemannen i Roma, Jakob Salomon Bartholdy. Sjølv måla han eit sju kvadratmeter stort freskomåleri med hendingar frå soga om Josef og brørne hans.

Perioden 1817-28 var Overbeck, i lag med Cornelius, Veit og Julius Schnorr mykje oppteken med å dekorere veggar og takhimlingar i Casino Massimo i Roma. Her låg litterære verk av Torquato Tasso, Dante Alighieri og Ludovico Ariosto til grunn for freskoane. Overbeck illustrerte mellom anna Tasso sitt dikt *Det frigjorde Jerusalem*.

I 1828 måla Overbeck biletet *Italia og Germania*, eit hovudverk i hans produksjon. Måleriet er ein allegori over tilhøvet mellom dei to kulturane, den italienske og den tyske. Upåverka av samtidige kunstretningar heldt han fram å måle i den såkalla nasarenske stilen, noko det veldige verket *Religionens triumf i kunsten* frå 1840, er eit framifrå døme på.

Han døydde i Roma i 1869.

## Kjelder

**Denne artikkelen bygger på «[[:en:Johann Friedrich Overbeck|Johann Friedrich Overbeck]]» frå ,  den 22. juli 2013.*
Norsk Teknisk Museum

**Norsk Teknisk Museum** er nasjonalmuseum i Noreg for industri, vitskap, teknologi og medisin. Sidan mai 1986 har det lege på Kjelsås i Oslo. I 2011 blei museet kåra til årets museum, ein pris som Norges museumsforbund deler ut årleg til det museet som har merka seg positivt ut i det førre året.

## Historie

Foreininga Norsk Teknisk Museum blei stifta i 1914, i samband med den store jubileumsutstillinga på Frogner i Oslo. Fleire  av gjenstandene til museet kjem frå denne utstillingen, men dei måtte lagrast frem til 1932 då fløyene for Gokstad- og Tuneskipet i Vikingskipshuset på Bygdøy stod ferdig. Her fekk Norsk Teknisk Museum sitt første permanente tilhald i underetasjen til ein av sidefløyane. Museet flytta til nye lokale i Fyrstikkalleen på Etterstad i 1958. I 1986 flytta museet til sin noverande tilhaldssted på Kjelsås. Muset blei offisielt opna i si nye plassering av kulturminister Hallvard Bakke den 27. mai 1986.

Leiaren for stiftinga og seinare direktør for museet gjennom mange år, ingeniør Philip Pedersen, sikra seg mange unike gjenstander i samband  med en stor loftsryddingsaksjon i Oslo i 1938. Seinare har museet fått eit stort tilfang av objekt ved gåver frå industriverksdemder, privatpersonar og institusjonar.

## Dagens museum
Museumsbygningen på Kjelsås er på 20 000 km², og siden opninga har ein stadig større del av arealet blitt teke i bruk til faste og midlertidige utstillingar. I 2010 var det rundt 20 ulike delutstillingar fordelt på fire etasjar. Museet sine samlingar av gjenstandar, fotografi og arkivalia (mellom anna bedriftsarkiv) er tilgjengelig for publikum gjennom eigne utstillingar eller utlån til andre museum, musumsbiblioteket eller for forskarar og andre etter eigen avtale. Deler av fotosamlingane er også vist fram på nettstaden til museet. Dei viktigaste gjenstandane i samlingane er hovudsakleg i utstillingane. Ein stor del er magasinert i lagra til museet, og kan brukast i ulike skiftande utstillingar. 

I 1995 fekk Norsk Teknisk Museum status som nasjonalmuseum, og finansieringa blei hovudsakleg overført frå Oslo kommune til Kulturdepartementet. Museet har over 200 000 vitjande årleg. Mange av desse er skuleklassar.

## Sjå òg
*NUSSE

## Kjelder

**Denne artikkelen bygger på «[[:nb:Norsk Teknisk Museum|Norsk Teknisk Museum]]» frå ,  den 23. juli 2013.*  


## Bakgrunnsstoff
*
Ringerike Trekkspillklubb

**Ringerike Trekkspillklubb** er ein trekkspellklubb starta den 15. desember 1976 etter initiativ frå Steinar Eriksen. Klubben har 18 medlemmer og Steinar Eriksen er dirigent.

## Kjelder

## Bakgrunnsstoff
* Ringerike Trekkspillklubb
Filmen Battle Royale

**Battle Royale** er ein japansk actiontrillerfilm frå 2000, regissert av Kinji Fukasaku. Filmen er basert på romanen med same namn av Koushun Takami. Tatsuya Fujiwara spelar hovudrolla som Shuya Nanahara, Aki Maeda som Noriko Nakagawa og Taro Yamamoto som Shogo Kawada.

## Roller
*Tatsuya Fujiwara som Shuya Nanahara
*Aki Maeda som Noriko Nakagawa
*Taro Yamamoto som Shogo Kawada
*Takeshi Kitano som Kitano
*Masanobu Ando som Kazuo Kiriyama
*Kou Shibasaki som Mitsuko Souma
*Takashi Tsukamoto som Shinji Mimura
*Sosuke Takaoka som Hiroki Sugimura
*Eri Ishikawa som Yukie Utsumi
*Yukihiro Kotani som Yoshitoki Kuninobu
*Chiaki Kuriyama som Takako Chigusa
*Sayaka Ikeda som Megumi Eto
*Takayo Mimura som Kayoko Kotohiki
*Minami som Keiko Onuki

## Produksjon
### Musikk
Filmmusikken til *Battle Royale* er komponert, arrangert og dirigert av Masamichi Amano, og framført av Warszawa filharmoniske orkester.

Songen som blir brukt under rulleteksten, «Shizuka na Hibi no Kaidan Wo» av raprockebandet Dragon Ash, er ikkje med på det japanske eller franske soundtracket.

## Kjelder

**Denne artikkelen bygger på «[[:en:Battle Royale (film)|Battle Royale (film)]]» frå ,  den 23. juli 2013.*  
 

## Bakgrunnsstoff
* Battle Royale på Internet Movie Database
* Battle Royale på AllRovi
* Battle Royale på Rotten Tomatoes
* Den offisielle engelsk-språklege ''Battle Royale'' nettstaden
* *[http://www.br3d.jp/ Battle Royale 3D]* Offisiell nettstad (Japansk)
Aronson Corner

**Aronson Corner** er nokre klipper i enden av ein snødekt rygg mellom Mummery Cliff og Chevreul Cliffs i Pioneers Escarpment i Shackletonkjeda. Dei vart fotograferte frå lufta av U.S. Navy i 1967, og kartlagde av British Antarctic Survey i 1968&ndash;71. I samband med at stader i nærleiken vart kalla opp etter pionerar innan polfart og polarliv, vart dei namngjeve av United Kingdom Antarctic Place-Names Committee etter Louis V. Aronson, ein amerikanar som grunnla Ronson Corporation, og som kring 1910 utvikla den første praktiske lighteren, opphavleg kalla «trench match».

## Kjelder

**Denne artikkelen bygger på «[[:en:Aronson Corner|Aronson Corner]]» frå ,  den 23. juli 2013.* 
*** oppgav desse kjeldene: 
* *
Beche Blade

**Beche Blade** er ein kvass rygg med ei høgd opp mot 1600 moh mellom Murchison Cirque og Arkell Cirque på sørsida av Read Mountains i Shackletonkjeda. Han vart fotografert frå lufta av U.S. Navy i 1967, og kartlagd av British Antarctic Survey i 1968–71. I samband med at stader i området vart namngjevne etter geologar, vart det namngjeven i 1971 av UK Antarctic Place-Names Committee  etter sir Henry Thomas de la Beche, ein engelsk geolog som var den første generaldirektøren i Geological Survey of Great Britain (seinare Institute of Geological Sciences), 1835–55.

## Kjelder

**Denne artikkelen bygger på «[[:en:Beche Blade|Beche Blade]]» frå ,  den 23. juli 2013.* 
*** oppgav desse kjeldene: 
* *
The Dragons Back

**The Dragons Back** er ein stort sett isfri rygg med ei høgd opp mot 1315 m vest i La Grange Nunataks i Shackletonkjeda. Han vart fotografert frå lufta av U.S. Navy i 1967, og kartlagd av British Antarctic Survey i 1968–71. Ryggen fekk det skildrande namnet av UK Antarctic Place-Names Committee i 1971, etter toppane på ryggen som gjer at han minnar om ein drake (dragon på engelsk).

## Kjelder
Guyatt Ridge

**Guyatt Ridge** er ein rygg sørvest for Wedge Ridge i den sørlege delen av Haskard Highlands i Shackletonkjeda i Antarktis. Han vart kartlagd under Commonwealth Trans-Antarctic Expedition i 1957, fotografert frå lufta av U.S. Navy i 1967, og vidare kartlagd av British Antarctic Survey (BAS), 1968–71. Han vart namngjeven av UK Antarctic Place-Names Committee etter Malcolm J. Guyatt, ein generell assistent i BAS ved Halley Station i 1969–71, som arbeidde i Shackletonkjeda 1969–70.

## Kjelder
Jamieson Ridge

**Jamieson Ridge** er ein smal rygg, 1&nbsp;nautisk mil lang, med ei høgd opp mot kring 1200 moh ved sørvestenden av Herbert Mountains i Shackletonkjeda i Antarktis. Han vart fotografert frå lufta av U.S. Navy i 1967, og kartlagd av British Antarctic Survey i 1968–71. I samband med at det vart nytta namn på glasiologar i området, vart det namngjeve av UK Antarctic Place-Names Committee i 1971 etter Thomas F. Jamieson, ein skotsk geolog som studerte dei is-skurte fjella i Skottland og oppdaga opphavet til skuringsstriper i 1862, og som i 1865 gav den første teorien for landheving.

## Kjelder
Mantell Screes

**Mantell Screes** er ei utstikkar med ei høgd opp mot kring 1500 m med steinurer på kvar side, nordvest for Arkell Cirque på nordsida av Read Mountains i Shackletonkjeda. Han vart fotografert frå lufta av U.S. Navy i 1967, og kartlagd av British Antarctic Survey (BAS), 1968-71. I samband med at stader i området vart namngjevne etter geologar, vart det namngjeve av United Kingdom Antarctic Place-Names Committee (UK-APC) i 1971 etter Gideon A. Mantell (1790–1852), engelsk kirurg og geolog som er kjend for å ha oppdaga iguanodon og tre andre fossile reptil. 

## Kjelder
Råket på Smøla

**Råket** på Smøla ligg om lag 2,5 km sørvest for Dyrnes. Farvatnet utanfor Råket er ureint, men mange små holmar og skjer. I nordvestleg retning ligg Storvardøya. 

## Historie
Vestsmølens slip og motorverksted på Råket produserte tidlegare båtmotorar.
Aurdalen i Aure kommune

**Aurdalen** er ein dal i Aure kommune som går i aust-nordaustleg retning frå Aure sentrum. Aurelva renn gjennom dalen. Det er veg frå Aure sentrum til Sølømen, med ei lengd på 8,5 km. Sør for Sølømen ligg Steingeitvatnet. Det går ein sideveg frå Aurdalsvegen til Tverrbotnsetra, nedom Vågsskardet. Det ligg fleire gardar oppetter Aurdalen, mange av dei bureisingsbruk.
Mathys Bank

**Mathys Bank** er ein fjellrygg med ei høgd opp mot kring 750 moh, 2,5 nautiske mil (4,6&nbsp;km) sørvest for Mount Etchells i La Grange Nunataks i Shackletonkjeda. Han vart fotografert frå lufta av U.S. Navy i 1967, kartlagd av British Antarctic Survey (BAS) 1968-71, og namngjeven av United Kingdom Antarctic Place-Names Committee (UK-APC) etter Nicholas Mathys, assistent i BAS ved Halley Station i 1967–69, som arbeidde i Shackletonkjeda, 1968-69.

## Kjelder
Otter Highlands

**Otter Highlands** er ei gruppe fjelltoppar og ryggar som strekkjer seg nordvest til søraust over 17 nautiske mil (31&nbsp;km) frå Mount Lowe til Wyeth Heights, vest for Blaiklockbreen og utgjer vestenden i Shackletonkjeda. Han vart kartlagd under Commonwealth Trans-Antarctic Expedition i 1957. Han vart namngjeven av United Kingdom Antarctic Place-Names Committee (UK-APC) i 1972 etter de Havilland Otter-flyet som flydde for CTAE.

## Kjelder
Ramsay Wedge

**Ramsay Wedge** er ein smal utstikkar, 2 nautiske mil (3,7&nbsp;km) lang, med steinurer i sidene og ei høgd opp mot kring 1200 moh, 2 nautiske mil (3,7&nbsp;km) sørvest for Mount Absalom sørvest i Herbert Mountains i Shackletonkjeda. Han vart fotografert frå lufta av U.S. Navy i 1967, og kartlagd av British Antarctic Survey (BAS), 1968-71. I samband med at det vart nytta namn på glasiologar i området, vart han namngjeven av United Kingdom Antarctic Place-Names Committee (UK-APC) etter sir Andrew C. Ramsay (1814–91), ein skotsk geolog som først oppdaga samanhengen mellom isbrear og steinbasseng i 1862. Han vart sidan generaldirektør i Geological Survey i Storbritannia i 1871-81,

## Kjelder
Swinnerton Ledge

**Swinnerton Ledge** er ein rygg med flat topp og ei høgd opp mot kring 1500&nbsp;m i austenden av Read Mountains i Shackletonkjeda. Han vart fotografert frå lufta av U.S. Navy i 1967. Han vart kartlagd av British Antarctic Survey (BAS), 1968-71. I samband med at stader i området vart namngjevne etter geologar, vart han namngjeven av United Kingdom Antarctic Place-Names Committee (UK-APC) etter Henry H. Swinnerton (1876–1966), ein britisk zoolog og paleontolog, geologiprofessor ved University of Nottingham (seinare Nottingham University), 1912–46; President i Geological Society i 1938-40.

## Kjelder
Wedge Ridge

**Wedge Ridge** er ein kjenneleg fjellrygg, 1105&nbsp;moh, nær toppen av Blaiklockbreen og like vest for Pointer Nunatak vest i Shackletonkjeda. Han vart først kartlagd i 1957 av Commonwealth Trans-Antarctic Expedition. Han vart namngjeven av United Kingdom Antarctic Place-Names Committee (UK-APC) etter den kile-liknande forma. 

## Kjelder
Whymper Spur

**Whymper Spur** er ein utstikkar med ei høgd opp mot kring 1250&nbsp;m aust for Blanchard Hill i Pioneers Escarpment i Shackletonkjeda. Han vart namngjeven av United Kingdom Antarctic Place-Names Committee (UK-APC) i 1971 etter den engelsk fjellklatraren og kunstnaren Edward Whymper (1840–1911), som var den første til å klatre til topps av Matterhorn i Sveits den 14. juli 1865. Han utvikla òg Whymper-teltet 1861-62.

## Kjelder
Tingvatn

**Tingvatn** er administrasjonssenteret i Hægebostad kommune i Agder fylke. Staden ligg ved fylkesveg 43 midtvegs mellom Snartemo stasjon på Sørlandsbanen og fylkesveg 42 i Eiken. Han er ein gamal tingplass med mellom anna gravhaugar, steinsetjingar og bautasteinar frå jernalderen. 

Stadem var brukt som rettarstad fram til slutten av 1700-talet. Her finst også eit bygdetun.

Namnet kjem av norrønt þing, 'ting, tingstad'.

## Kjelder
Williams Ridge

**Williams Ridge** er ein kjenneleg fjellrygg, 1060&nbsp;moh., som strekkjer seg aust-vest mellom Blaiklock- og Strattonbreen, 1&nbsp;nautisk mil (1,9&nbsp;km) nordvest for Honnywill Peak vest i Shackletonkjeda. Han vart først kartlagd i 1957 under Commonwealth Trans-Antarctic Expedition og kalla opp etter Ellis Williams i RAF, som var radiotelegrafist med eit lag frå Commonwealth Trans-Antarctic Expedition i 1955-56 og 1956-58.

## Kjelder